2002R0153 — SL — 04.01.2003 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 153/2002

z dne 21. januarja 2002

o nekaterih postopkih za uporabo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani ter Nekdanjo jugoslovansko republiko Makedonijo na drugi strani in za uporabo Začasnega sporazuma med Evropsko skupnostjo in Nekdanjo jugoslovansko republiko Makedonijo







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti člena 133 Pogodbe, ob upoštevanju predloga Komisije, ob upoštevanju naslednjega: (1) Svet je v procesu sklepanja Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani ter Nekdanjo jugoslovansko republiko Makedonijo na drugi strani, ki je bil podpisan v Luxembourgu dne 9. aprila 2001 (v nadaljnjem besedilu „Stabilizacijsko-pridružitveni sporazum“). (2) Medtem je 9. aprila 2001 Svet sklenil Začasni sporazum med Evropsko skupnostjo in Nekdanjo jugoslovansko republiko Makedonijo ( 1 ), ki predvideva predčasni začetek veljavnosti trgovinskih in s trgovino povezanih določb Stabilizacijsko-pridružitvenega sporazuma (v nadaljnjem besedilu „Začasni sporazum“). (3) Treba je predpisati postopke za uporabo nekaterih določb teh sporazumov. (4) Stabilizacijsko-pridružitveni sporazum in Začasni sporazum določata, da je nekatere izdelke s poreklom iz Nekdanje jugoslovanske republike Makedonije mogoče uvoziti v Skupnost, v mejah tarifnih kvot, z znižano carino. Zato je treba predpisati postopke za izračun znižanih carinskih stopenj. (5) Stabilizacijsko-pridružitveni sporazum in Začasni sporazum že določata izdelke, upravičene do teh tarifnih ukrepov, ustrezne obsege (in njihova povečanja), dajatve, ki se uporabljajo, obdobja za njihovo uporabo in merila za upravičenost. (6) Sklepi Sveta ali Komisije o spremembi kombinirane nomenklature in oznak TARIC ne predvidevajo nobenih vsebinskih sprememb. (7) V interesu lažjega in pravočasnega objavljanja Uredb o uvajanju tarifnih kvot Skupnosti bi bilo treba Komisiji, ki ji pomaga odbor, predviden v členu 42 Uredbe Sveta (ES) št. 1254/1999 z dne 17. maja 1999 o skupni tržni ureditvi za goveje in telečje meso ( 2 ), omogočiti, da sprejme uredbe o odpiranju in upravljanju tarifnih kvot za izdelke mlade govedine. (8) Komisiji, ki ji pomaga odbor, ustanovljen po členu 248a Uredbe Sveta (EGS) št. 2913/92 z dne 12. oktobra 1992 o uvedbi Carinskega zakonika Skupnosti ( 3 ), je treba omogočiti, da sprejme uredbe o odpiranju in upravljanju tarifnih kvot, ki se lahko dodelijo kot rezultat pogajanj o nadaljnjih tarifnih koncesijah v skladu s členom 29 Stabilizacijsko-pridružitvenega sporazuma in člena 16 Začasnega sporazuma. (9) Dajatve bi bilo treba v celoti opustiti, če preferencialno obravnavanje pripelje do dajatve ad valorem 1 % ali manj ali do posebne dajatve 1 EUR ali manj. (10) Ta uredba bi se morala uporabljati za nazaj in se bo še naprej uporabljala po začetku veljavnosti Stabilizacijsko-pridružitvenega sporazuma. (11) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje komisiji podeljenih izvedbenih pooblastil ( 4 ) – ob upoštevanju naslednjega: SPREJEL NASLEDNJO UREDBO:







Člen 1

Vsebina

Svet določa nekatere postopke za sprejem podrobnih pravil za izvajanje nekaterih določb Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani (v nadaljnjem besedilu „Stabilizacijsko-pridružitveni sporazum“) ter Začasnega sporazuma med Evropsko skupnostjo in Nekdanjo jugoslovansko republiko Makedonijo (v nadaljnjem besedilu „Začasni sporazum“).

Člen 2

Koncesije za mlado govedino

Podrobna pravila za izvajanje člena 14(2) Začasnega sporazuma in nato člena 27(2) Stabilizacijsko-pridružitvenega sporazuma o tarifnih kvotah za izdelke mlade govedine sprejme Komisija v skladu s postopkom iz člena 3 te uredbe.

Člen 3

Postopek

1. Komisiji pomaga odbor, predviden v členu 42 Uredbe (ES) št. 1254/1999.

2. Pri sklicevanju na ta člen se uporabljata člena 4 in 7 Sklepa 1999/468/ES.

Rok, določen v členu 4(3) Sklepa 1999/468/ES, je en mesec.

3. Odbor sprejme svoj poslovnik.

Člen 4

Nadaljnje koncesije

Če se v skladu s členom 29 Stabilizacijsko-pridružitvenega sporazuma in člena 16 Začasnega sporazuma dodelijo dodatne koncesije za ribiške izdelke, Komisija sprejme podrobna pravila za izvajanje teh tarifnih kvot v skladu s postopkom, določenim v členu 5 te uredbe.

Člen 5

Postopek

1. Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92.

2. Kadar koli se navaja ta člen, se uporabljata člena 4 in 7 Sklepa 1999/468/ES.

Rok, določen v členu 4(3) Sklepa 1999/468/ES, je tri mesece.

3. Odbor sprejme svoj poslovnik.

Člen 6

Tarifna znižanja

1. V skladu z odstavkom 2 se stopnje preferencialnih dajatev zaokrožijo navzdol na prvo decimalko.

2. Če je rezultat izračuna stopnje preferencialne dajatve, ob uporabi odstavka 1, eno od spodaj navedenega, se šteje, da je preferencialna stopnja popolna oprostitev:

(a) 1 % ali manj v primeru dajatev ad valorem, ali

(b) 1 EUR ali manj na posamezni znesek v primeru posebnih dajatev.

Člen 7

Tehnične prilagoditve

Spremembe in tehnične prilagoditve podrobnih pravil za izvajanje, sprejetih v skladu s to uredbo, ki so potrebne zaradi sprememb oznak kombinirane nomenklature in poddodelkov TARIC ali kot posledica sklenitve novih sporazumov, protokolov, izmenjav pisem ali drugih aktov med Skupnostjo in Nekdanjo jugoslovansko republiko Makedonijo, se sprejmejo v skladu s postopki, določenimi v členu 3 in členu 5.

▼M1

Člen 7a

Splošna zaščitna klavzula in klavzula o pomanjkanju

1. Kadar država članica zaprosi Komisijo za sprejem ukrepov, kakor je predvideno v členih 24 in 25 Začasnega sporazuma in nadalje v členih 37 in 38 Stabilizacijsko-pridružitvenega sporazuma, Komisiji, v podporo svoji zahtevi, predloži informacije, potrebne za njeno utemeljitev.

2. Komisiji pomaga Svetovalni odbor, ustanovljen s členom 4 Uredbe Sveta (ES) št. 3285/94 ( 5 ) (v nadaljnjem besedilu „Odbor“).

3. Pri sklicevanju na ta odstavek se uporabljata člena 3 in 7 Sklepa 1999/468/ES.

4. Odbor sprejme svoj poslovnik.

5. Če Komisija na zahtevo države članice ali na lastno pobudo ugotovi, da so pogoji, določeni v členih 24 in 25 Začasnega sporazuma in nadalje v členih 37 in 38 Stabilizacijsko-pridružitvenega sporazuma, izpolnjeni:

— o tem obvesti države članice in sicer takoj, če deluje na lastno pobudo, ali v petih delovnih dneh od prejema zahteve države članice, če se odziva na tako zahtevo,

— se posvetuje z Odborom o predlaganih ukrepih,

— hkrati obvesti Nekdanjo jugoslovansko republiko Makedonijo in ji pošlje uradno obvestilo o začetku posvetovanj v okviru Sveta za sodelovanje in nadalje v okviru Stabilizacijsko-pridružitvenega odbora, kakor je predvideno v členu 24(4) in členu 25(3) Začasnega sporazuma in nadalje v členu 37(4) in členu 38(3) Stabilizacijsko-pridružitvenega sporazuma,

— hkrati Svetu za sodelovanje, in nadalje Stabilizacijsko-pridružitvenemu odboru, predloži vse potrebne informacije za ta posvetovanja, kakor je predvideno v členu 24(3) in členu 25(3) Začasnega sporazuma in nadalje v členu 37(3) in členu 38(3) Stabilizacijsko-pridružitvenega sporazuma.

6. Ob zaključku posvetovanj, in če ni možen noben drug dogovor, lahko Komisija po posvetu z Odborom sprejme sklep o ustreznih ukrepih, kakor je predvideno v členih 24 in 25 Začasnega sporazuma in nadalje v členih 37 in 38 Stabilizacijsko-pridružitvenega sporazuma.

O tem sklepu se takoj uradno obvesti Svet; uradno se obvesti tudi Svet za sodelovanje in nadalje Stabilizacijsko-pridružitveni odbor.

Ta sklep se uporablja takoj.

7. Vsaka država članica lahko sklep Komisije iz odstavka 6 predloži Svetu v 10 delovnih dneh od prejema uradnega obvestila o njem.

Svet lahko s kvalificirano večino v roku dveh mesecev sprejme drugačen sklep.

8. Če Komisija sklene, da ne bo sprejela ukrepov, kakor je predvideno v členih 24 in 25 Začasnega sporazuma in nadalje v členih 37 in 38 Stabilizacijsko-pridružitvenega sporazuma, o tem ustrezno obvesti Svet v roku petih delovnih dni od prejema zahteve od države članice.

Vsaka država članica lahko navedeni sklep Komisije predloži Svetu v 10 delovnih dneh od prejema uradnega obvestila o njem.

Če Svet s kvalificirano večino nakaže namen, da bo sprejel drugačen sklep, Komisija s tem takoj seznani Nekdanjo jugoslovansko republiko Makedonijo in jo uradno obvesti o začetku posvetovanj v okviru Sveta za sodelovanje, in nadalje Stabilizacijsko-pridružitvenega odbora, kakor je predvideno v členu 24(3) in (4) ter členu 25(3) Začasnega sporazuma in nadalje v členu 37(3) in (4) ter členu 38(3) Stabilizacijsko-pridružitvenega sporazuma.

9. Svet lahko s kvalificirano večino v roku dveh mesecev od zaključka posvetovanj z Nekdanjo jugoslovansko republiko Makedonijo v okviru Sveta za sodelovanje, in nadalje v okviru Stabilizacijsko-pridružitvenega odbora, sprejme drugačen sklep.

10. Šteje se, da so posvetovanja v okviru Sveta za sodelovanje, in nadalje v okviru Stabilizacijsko-pridružitvenega odbora, zaključena v 30 dneh po uradnem obvestilu iz odstavkov 5 in 8.

Člen 7b

Izjemne in kritične okoliščine

1. Če v smislu člena 24(4)(b) in člena 25(4) Začasnega sporazuma, in nadalje člena 37(4)(b) in člena 38(4) Stabilizacijsko-pridružitvenega sporazuma, nastopijo izjemne in kritične okoliščine, lahko Komisija nemudoma sprejme ukrepe, kakor je predvideno v členih 24 in 25 Začasnega sporazuma, in nadalje v členih 37 in 38 Stabilizacijsko-pridružitvenega sporazuma.

Če Komisija prejme zahtevo države članice, o njej sprejme sklep v petih delovnih dneh od njenega prejema.

2. Komisija uradno obvesti Svet o svojem sklepu.

3. Vsaka država članica lahko sklep Komisije predloži Svetu v 10 delovnih dneh od prejema uradnega obvestila o Sklepu.

Svet lahko s kvalificirano večino v roku dveh mesecev sprejme drugačen sklep.

Člen 7c

Zaščitna klavzula za kmetijske in ribiške proizvode

Ne glede na postopke, določene v členih 7a in 7b, je potrebne ukrepe glede kmetijskih in ribiških proizvodov na podlagi členov 17 ali 24 Začasnega sporazuma, in nadalje členov 30 ali 37 Stabilizacijsko-pridružitvenega sporazuma, ali na podlagi določb v prilogah, ki zajemajo te proizvode, kakor tudi Protokola 3, mogoče sprejeti v skladu s postopki, predvidenimi z ustreznimi pravili o vzpostavitvi skupne ureditve kmetijskih trgov ali trgov za ribiške in kmetijske proizvode ali s posebnimi določbami, sprejetimi v skladu s členom 308 Pogodbe, ki se uporabljajo za proizvode, pridobljene s predelavo kmetijskih in ribiških proizvodov, pod pogojem da so izpolnjeni pogoji, določeni na podlagi člena 17 Začasnega sporazuma, in nadalje člena 30 Stabilizacijsko-pridružitvenega sporazuma, ali člena 24(3), (4) in (5) Začasnega sporazuma, in nadalje člena 37(3), (4) in (5) Stabilizacijsko-pridružitvenega sporazuma.

Člen 7d

Damping

V primeru ravnanj, na podlagi katerih je Skupnost pooblaščena uporabiti ukrepe, predvidene v členu 23(1) Začasnega sporazuma, in nadalje člena 36(1) Stabilizacijsko-pridružitvenega sporazuma, se o uvedbi protidampinških ukrepov odloča v skladu z določbami iz Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti ( 6 ), in postopkom, predvidenim v členu 23(2) Začasnega sporazuma, in nadalje členu 36(2) Stabilizacijsko-pridružitvenega sporazuma.

Člen 7e

Konkurenca

1. V primeru ravnanj, na podlagi katerih je Skupnost pooblaščena uporabiti ukrepe, predvidene v členu 33 Začasnega sporazuma, in nadalje členu 69 Stabilizacijsko-pridružitvenega sporazuma, Komisija po preučitvi primera na lastno pobudo ali na zahtevo države članice odloči, ali so taka ravnanja združljiva s Sporazumom. Kadar je to potrebno, predlaga sprejem zaščitnih ukrepov Svetu, ki deluje v skladu s postopki iz člena 133 Pogodbe, razen v primerih pomoči, za katere se uporablja Uredba Sveta (ES) št. 2026/97 z dne 6. oktobra 1997 o zaščiti proti subvencioniranemu uvozu iz držav, ki niso države članice Evropske skupnosti ( 7 ), ko se ukrepi sprejmejo v skladu s postopki, določenimi v navedeni uredbi. Ukrepi se sprejmejo samo pod pogoji, določenimi v členu 33(5) Začasnega sporazuma, in nadalje v členu 69(5) Stabilizacijsko-pridružitvenega sporazuma.

2. V primeru ravnanj, na podlagi katerih lahko Nekdanja jugoslovanska republika Makedonija proti Skupnosti uporabi ukrepe na podlagi člena 33 Začasnega sporazuma, in nadalje člena 69 Stabilizacijsko-pridružitvenega sporazuma, Komisija po proučitvi primera odloči, ali so ta ravnanja združljiva z načeli, določenimi v Začasnem sporazumu, in nadalje v Stabilizacijsko-pridružitvenem sporazumu. Kadar je to potrebno, sprejme ustrezne sklepe na podlagi meril, ki izhajajo iz uporabe členov 81, 82 in 87 Pogodbe.

Člen 7f

Goljufija ali nezagotavljanje upravnega sodelovanja

1. Za namene razlage člena 29 Začasnega sporazuma, in nadalje člena 42 Stabilizacijsko-pridružitvenega sporazuma, se za nezagotavljanje upravnega sodelovanja, ki se zahteva pri preverjanju dokaza o poreklu, med drugim šteje:

— odsotnost upravnega sodelovanja, na primer, da se ne zagotovi imen in naslovov carinskih ali vladnih organov, odgovornih za izdajanje in preverjanje potrdil o poreklu, ali vzorcev žigov, ki se uporabljajo za overitev potrdil, ali se ne posodobi navedenih informacij, kadar je ustrezno,

— ponavljajoče se pomanjkljivo ali nezadostno ravnanje pri preverjanju statusa porekla izdelkov in pri izpolnjevanju drugih zahtev iz Protokola 4 Sporazuma ter pri prepoznavanju ali preprečevanju kršitev pravil o poreklu,

— ponavljajoče zavrnitve ali nepotrebno odlašanje pri izvajanju naknadnega preverjanja dokaza o poreklu na zahtevo Komisije in pri pravočasnem sporočanju rezultatov preverjanja,

— ponavljajoče zavrnitve ali nepotrebno odlašanje pri pridobivanju pooblastil za izvajanje misij upravnega in preiskovalnega sodelovanja v Nekdanji jugoslovanski republiki Makedoniji, da bi se preverila verodostojnost dokumentov ali točnost informacij v zvezi s preferencialno obravnavo, odobreno po Sporazumih, ali pri izvajanju ali pripravi ustreznih preiskav za prepoznavanje ali preprečevanje kršitev pravil o poreklu,

— ponavljajoče neizpolnjevanje določb Protokola 5 o vzajemni upravni pomoči pri carinskih zadevah, če je ta ustrezna za uporabo trgovinskih določb Začasnega sporazuma, in nadalje Stabilizacijsko-pridružitvenega sporazuma.

2. Če Komisija, na podlagi informacij, ki jih predloži država članica, ali na svojo pobudo, ugotovi, da so pogoji, določeni v členu 29 Začasnega sporazuma, in nadalje v členu 42 Stabilizacijsko-pridružitvenega sporazuma, izpolnjeni:

— o tem obvesti Svet,

— nemudoma začne posvetovanja z Nekdanjo jugoslovansko republiko Makedonijo, da najde ustrezno rešitev, kot je predvideno v navedenih določbah.

Poleg tega lahko:

— pozove države članice, naj sprejmejo previdnostne ukrepe, ki so potrebni za zaščito finančnih interesov Skupnosti,

— v Uradnem listu Evropskih skupnosti objavi obvestilo, v katerem navede, da obstaja razlog za upravičen dvom glede uporabe določb v zvezi z uporabo člena 29 Začasnega sporazuma, in nadalje člena 42 Stabilizacijsko-pridružitvenega sporazuma.

3. Dokler se na posvetovanjih, določenih v odstavku 2, ne doseže vzajemno zadovoljiva rešitev, lahko Komisija odloči o drugih ustreznih ukrepih, ki se ji zdijo potrebni v skladu s členom 29 Začasnega sporazuma, in nadalje s členom 42 Stabilizacijsko-pridružitvenega sporazuma, kakor tudi s postopkom iz odstavka 5.

4. Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92 ( 8 ).

5. Pri sklicevanju na ta odstavek se uporabljata člena 3 in 7 Sklepa 1999/468/ES.

6. Odbor pripravi svoj poslovnik.

Člen 7g

Uradno obvestilo

Za uradno obvestilo Svetu za sodelovanje, in nadalje Stabilizacijsko-pridružitvenemu svetu oziroma Stabilizacijsko-pridružitvenem odboru, kakor zahteva Začasni sporazum, in nadalje Stabilizacijsko-pridružitveni sporazum, je odgovorna Komisija, ki deluje v imenu Skupnosti.

▼B

Člen 8

Začetek veljavnosti in uporaba

Ta uredba začne veljati na dan objave v Uradnem listu Evropskih skupnosti.

Uporablja se od 1. junija 2001.

Ta uredba je v celoti zavezujoča in se neposredno uporablja v vseh državah članicah.